Πρόταση οδηγίας του Συμβουλίου για την τροποποίηση της οδηγίας 92/12/ΕΟΚ του Συμβουλίου της 25ης Φεβρουαρίου 1992 σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης (1), της οδηγίας 92/81/ΕΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή (2), καθώς και της οδηγίας 92/82/ΕΟΚ της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα πετρελαιοειδή (3) (94/C 215/10) (Κείμενο που παρουσιάζει ενδιαφέρον για τον ΕΟΧ) COM(94) 179 τελικό - 94/0155(CNS)

(Υποβλήθηκε από την Επιτροπή στις 30 Ιουνίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 99,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας 7

ότι θεωρείται σκόπιμο να αποκλεισθεί η επικράτεια του Αγίου Μαρίνου από τη φορολογική επικράτεια της Κοινότητας προκειμένου να ευθυγραμμιστεί η κανονιστική ρύθμιση στον τομέα των ειδικών φόρων κατανάλωσης με την ισχύουσα στον τομέα του ΦΠΑ νομοθεσία και κυρίως με την 6η οδηγία για τον ΦΠΑ (4) 7

ότι θεωρείται σκόπιμο να αποκλεισθεί το τελωνειακό καθεστώς εξαγωγής από το καθεστώς αναστολής για τα προϊόντα που υπόκεινται στον ειδικό φόρο κατανάλωσης, προκειμένου να καταστεί δυνατή, στα πλαίσια του καθεστώτος κυκλοφορίας στον τομέα των εν λόγω φόρων, η διασφάλιση έναντι των κινδύνων που σχετίζονται με την κυκλοφορία από τον τόπο αποστολής των προϊόντων μέχρι το τελωνείο εξόδου της Κοινότητας 7

ότι όταν η αποστολή προϊόντων που υπόκεινται σε ειδικό φόρο κατανάλωσης απαιτεί μια δήλωση υπαγωγής στο καθεστώς εσωτερικής κοινοτικής διαμετακόμισης ή στο καθεστώς της σύμβασης TIR- ή ATA-, θεωρείται σκόπιμο αυτή η δήλωση να επέχει θέση συνοδευτικού εγγράφου στον τομέα των ειδικών φόρων κατανάλωσης 7

ότι για την κυκλοφορία των προϊόντων που υπόκεινται σε ειδικό φόρο κατανάλωσης και διατίθενται στην κατανάλωση σε κράτος μέλος με προορισμό το ίδιο κράτος μέλος διαμέσου του εδάφους ενός άλλου κράτους μέλους, θεωρείται σκόπιμο να χρησιμοποιείται το απλουστευμένο συνοδευτικό έγγραφο όπως ορίζεται στον κανονισμό ΕΟΚ αριθ. 3649/92 της Επιτροπής (5) 7

ότι θεωρείται σκόπιμο να σημειώνεται στο συνοδευτικό έγγραφο οποιαδήποτε απώλεια που επήλθε κατά τη διάρκεια της ενδοκοινοτικής κυκλοφορίας για να διενεργείται ακριβής εκκαθάριση του εν λόγω εγγράφου και να διευκρινίζονται οι προϋποθέσεις και το περιεχόμενο των σημειώσεων 7

ότι θεωρείται σκόπιμο να καθορισθεί μια προαιρετική εγγύηση που θα αντικαθιστά τις υπάρχουσες σήμερα, η οποία θα παρέχεται από το μεταφορέα ή από τον ιδιοκτήτη των προϊόντων για να περιορισθούν οι κίνδυνοι που σχετίζονται με την ενδοκοινοτική κυκλοφορία 7

ότι θεωρείται σκόπιμο να θεσπισθεί, ενδεχομένως, απαλλαγή από την παροχή εγγύησης στον τομέα της ενδοκοινοτικής κυκλοφορίας για τους εγκεκριμένους αποθηκευτές ανάλογα με το χρησιμοποιούμενο μέσο μεταφοράς ή όταν το ποσό των εν λόγω τελών δεν είναι σημαντικό 7

ότι θεωρείται σκόπιμο να καθορισθούν οι προϋποθέσεις τις οποίες οφείλει να τηρήσει ο αποστολέας πετρελαιοειδών προκειμένου να μη συμπληρώσει το σχετικό τετραγωνίδιο του συνοδευτικού εγγράφου που αφορά τον παραλήπτη, όταν ο τελευταίος δεν είναι γνωστός εκ των προτέρων 7

ότι θεωρείται σκόπιμο να προβλεφθεί η δυνατότητα θέσπισης συμπληρωματικών μέτρων για τους δειγματοληπτικούς ελέγχους προκειμένου να ενισχυθεί η διοικητική συνεργασία μεταξύ των κρατών μελών 7

ότι θεωρείται σκόπιμο, ενδεχομένως, να προβλεφθεί ότι οι πληροφορίες που περιέχονται στα έντυπα του συνοδευτικού εγγράφου και προορίζονται για τις αρμόδιες αρχές του κράτους μέλους αναχώρησης και προορισμού θα διαβιβάζονται με ηλεκτρονικά μέσα 7

ότι θεωρείται σκόπιμο να προβλέπεται η διαβίβαση μέσω τηλεαντιγραφέα στον αποστολέα του εντύπου επιστροφής προκειμένου να εκκαθαρίζεται ταχύτερα η κίνηση 7

ότι θεωρείται σκόπιμο για τα προϊόντα που υπόκεινται σε ειδικό φόρο κατανάλωσης και κυκλοφορούν κανονικά μεταξύ των φορολογικών αποθηκών οι οποίες βρίσκονται σε δύο διαφορετικά κράτη μέλη να καταστεί πλέον ευέλικτη η διαδικασία εκκαθάρισης του συνοδευτικού εγγράφου 7

ότι θεωρείται σκόπιμο να καθορισθούν οι προϋποθέσεις υπό τις οποίες οι ένοπλες δυνάμεις και άλλοι οργανισμοί δύνανται να επωφελούνται από την απαλλαγή από τους ειδικούς φόρους κατανάλωσης 7

ότι θεωρείται σκόπιμο να προβλεφεί η θέσπιση ειδικών διατάξεων στον τομέα των ατελειών για ορισμένο αριθμό προϊόντων που υπόκεινται στους ειδικούς φόρους κατανάλωσης και τα οποία εισάγονται από τρίτες χώρες 7

ότι θεωρείται σκόπιμο να περιορισθεί ο κατάλογος των προϊόντων τα οποία θεωρούνται ως πετρελαιοειδή στα προϊόντα και μόνο που χρησιμοποιούνται σήμερα ως καύσιμα θέρμανσης ή κινητήρων προκειμένου να μην εφαρμόζεται το καθεστώς κυκλοφορίας που προβλέπεται στην οδηγία 92/12/ΕΟΚ στα προϊόντα τα οποία σύμφωνα με τη χρήση τους δε θα χρησιμοποιούνται πλέον ως τέτοια 7

ότι θεωρείται σκόπιμο να διευκρινισθεί ο όρος πρόσθετα και αυτός των καυσίμων κινητήρων τα οποία προέρχονται από ανανεώσιμες πηγές ενέργειας 7

ότι θεωρείται σκόπιμο να καταστούν σαφέστερες οι διατάξεις του άρθρου 4 παράγραφος 3 της οδηγίας 92/81/ΕΟΚ μετά τον περιορισμό του πεδίου εφαρμογής της έννοιας των πετρελαιοειδών 7

ότι θεωρείται σκόπιμο να παραχωρηθεί υποχρεωτική απαλλαγή σε κοινοτικό επίπεδο για τα πετρελαιοειδή που εγχέονται στις υψικάμινους με σκοπό τη διευκόλυνση της διεργασίας χημικής αναγωγής προκειμένου να αποτρέπονται στρεβλώσεις ανταγωνισμού που προκύπτουν από διαφορετικά φορολογικά καθεστώτα μεταξύ των κρατών μελών.

ότι θεωρείται σκόπιμο να προβλεφθεί ρητά ότι τα πετρελαιοειδή που διατίθενται στην κατανάλωση σε ένα κράτος μέλος, περιέχονται στις δεξαμενές των αυτοκινήτων οχημάτων και προορίζονται να χρησιμοποιηθούν ως καύσιμα κινητήρων από τα οχήματα αυτά απαλλάσσονται των ειδικών φόρων κατανάλωσης σε ένα άλλο κράτος μέλος προκειμένου να μη παρακωλύεται η ελεύθερη κυκλοφορία προσώπων και αγαθών και να αποφεύγεται η επιβολή διπλών φορολογιών 7

ότι θεωρείται σκόπιμο να προσαρμόζονται στην επικαιρότητα οι κωδικοί ΣΟ όσον αφορά τη βενζίνη με μόλυβδο ή την αμόλυβδη ανάλογα με τις επελθούσες τροποποιήσεις στην τελευταία έκδοση του ολοκληρωμένου δασμολογίου των Ευρωπαϊκών Κοινοτήτων (6) 7

ότι, τέλος, οι τροποποιήσεις που επήλθαν στα καθεστώτα εφαρμογής των ειδικών φόρων κατανάλωσης και αποτελούν αντικείμενο της παρούσας οδηγίας με στόχο τη διασφάλιση της αρμονικής λειτουργίας της εσωτερικής αγοράς δεν δύνανται να πραγματοποιηθούν με ικανοποιητικό τρόπο από τα επιμέρους κράτη μέλη και απαιτούν, συνεπώς, σχετική προσέγγιση των νομοθεσιών των κρατών μελών που διέπουν τους ειδικούς φόρους κατανάλωσης η οποία αποφασίσθηκε σε κοινοτικό επίπεδο 7

ότι επιβάλλεται, συνεπώς, να τροποποιηθούν οι οδηγίες 92/12/ΕΟΚ, 92/81/ΕΟΚ και 92/82/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 92/12/ΕΟΚ, όπως τροποποιήθηκε τελευταία από την οδηγία 92/108/ΕΟΚ, τροποποιείται ως εξής:

1. Στο άρθρο 2 παράγραφος 4 διαγράφεται η τελευταία περίπτωση.

2. Το άρθρο 5 τροποποιείται ως εξής:

α) η παράγραφος 2, πρώτη περίπτωση αντικαθίσταται από το ακόλουθο κείμενο:

«- προέρχονται από, ή προορίζονται για τις τρίτες χώρες ή εδάφη που αναφέρονται στο άρθρο 1, παράγραφος 1, 2 και 3 ή από τις Αγγλονορμανδικές Νήσους και τίθενται σε καθεστώς ελεύθερης ζώνης ή ελεύθερης τελωνειακής αποταμίευσης ή ευρίσκονται υπό την κάλυψη ενός κοινοτικού τελωνειακού καθεστώτος διαφορετικού από τη θέση σε ελεύθερη κυκλοφορία και εξαγωγή ή καλύπτονται από τη διαδικασία που προβλέπεται στο άρθρο 163 του κανονισμού (ΕΟΚ) αριθ. 2913/92 του Συμβουλίου» 7

β) στην παράγραφο 2, η δεύτερη περίπτωση αντικαθίσταται από το ακόλουθο κείμενο:

«- αποστέλλονται από ένα κράτος μέλος προς ένα άλλο διαμέσου των χωρών της ΕΖΕΣ, υπό το καθεστώς της κοινοτικής εσωτερικής διαμετακόμισης, περιλαμβανομένων των απλουστευμένων διαδικασιών κοινοτικής εσωτερικής διαμετακόμισης, ή διαμέσου μιας ή περισσοτέρων τρίτων χωρών υπό την κάλυψη ενός δελτίου TIR ή ενός δελτίου ATA» 7

γ) στην παράγραφο 2, εδάφιο 2, η πρώτη φράση αντικαθίσταται από το ακόλουθο κείμενο:

«Στις περιπτώσεις όπου χρησιμοποιείται ένα ενιαίο διοικητικό έγγραφο» 7

δ) προστίθεται η παράγραφος 3:

«3. Οι ενδεχόμενες συμπληρωματικές ενδείξεις που επιβάλλεται να αναφέρονται στα έγγραφα μεταφοράς ή στα εμπορικά έγγραφα που επέχουν ισχύ παραστατικών διαμετακόμισης καθώς και οι τροποποιήσεις που είναι αναγκαίες για την προσαρμογή της διαδικασίας εκκαθάρισης όταν αγαθά που υπόκεινται σε ειδικούς φόρους κατανάλωσης κυκλοφορούν υπό την κάλυψη μιας απλοποιημένης διαδικασίας κοινοτικής εσωτερικής διαμετακόμισης που προβλέπεται στην παράγραφο 2 ανωτέρω, προσδιορίζονται σύμφωνα με τη διαδικασία που προβλέπεται στο άρθρο 24.»

3. Στο άρθρο 7 προστίθενται οι ακόλουθοι παράγραφοι 7 και 8:

«7. Οποιαδήποτε κυκλοφορία προϊόντων που υπόκεινται σε ειδικούς φόρους κατανάλωσης και διατίθενται ήδη στην κατανάλωση σε ένα κράτος μέλος και προορίζονται για το ίδιο κράτους μέλος διαμέσου του εδάφους ενός άλλου κράτος μέλους, πραγματοποιείται υπό την κάλυψη του συνοδευτικού εγγράφου που αναφέρεται στην παράγραφο 4 ανωτέρω.

8. Στις περιπτώσεις που προβλέπονται στην παράγραφο 7:

α) ο αποστολέας οφείλει να υποβάλει, πριν την αποστολή των εμπορευμάτων, δήλωση στις φορολογικές αρχές του τόπου αναχώρησης στις οποίες έχει ανατεθεί ο έλεγχος όσον αφορά τους ειδικούς φόρους κατανάλωσης 7

β) ο παραλήπτης οφείλει να βεβαιώνει την παραλαβή των εμπορευμάτων σύμφωνα με τους όρους που προβλέπεται από τις φορολογικές αρχές του τόπου προορισμού στις οποίες έχει ανατεθεί ο έλεγχος όσον αφορά τους ειδικούς φόρους κατανάλωσης 7

γ) ο αποστολέας και ο παραλήπτης υποχρεούνται να υποβάλλονται σε κάθε έλεγχο που επιτρέπει στις φορολογικές αρχές των χωρών τους να διαπιστώνουν την πραγματική παραλαβή των εμπορευμάτων.»

4. Στο άρθρο 13, το στοιχείο α) αντικαθίσταται από το ακόλουθο κείμενο:

«α) να παρέχει ενδεχομένως εγγύηση όσον αφορά την παραγωγή, τη μεταποίηση και την κατοχή καθώς και εγγύηση, υποχρεωτική, όσον αφορά την κυκλοφορία με την επιφύλαξη των διατάξεων του άρθρου 15 παράγραφος 3 οι προϋποθέσεις των οποίων καθορίζονται από τις αρμόδιες αρχές τους κράτους μέλους όπου είναι εγκεκριμένη η φορολογική αποθήκη».

5. Στο άρθρο 14 προστίθεται η ακόλουθη παράγραφος 4.

«4. Οι ανωτέρω απώλειες πρέπει, σε όλες τις περιπτώσεις, να σημειώνονται από τις αρμόδιες αρχές στο οπίσθιο μέρος του αντίτυπου επιστροφής στον αποστολέα του συνοδευτικού εγγράφου που τελεί σε καθεστώς αναστολής και προβλέπεται στο άρθρο 18 παράγραφος 1.

Οι εν λόγω σημειώσεις δύνανται να προσλάβουν τις ακόλουθες μορφές:

- σε περίπτωση απωλειών που σημειώθηκαν κατά την ενδοκοινοτική διαμετακόμιση προϊόντων που υπόκεινται σε ειδικό φόρο κατανάλωσης και τελούν σε καθεστώς αναστολής, οι αρμόδιες αρχές του κράτους μέλους που διαπιστώνουν αυτές τις απώλειες προβαίνουν στη σχετική σημείωση στο αντίτυπο επιστροφής του συνοδευτικού εγγράφου,

- κατά την άφιξη των προϊόντων στο κράτος μέλος του προορισμού, οι αρμόδιες αρχές αυτού του κράτους μέλους γνωστοποιούν ότι παρέχουν ατέλεια για το σύνολο των απωλειών που διαπιστώθηκαν,

- κατά την άφιξη των προϊόντων στο κράτος μέλος του προορισμού, οι αρμόδιες αρχές του κράτους αυτού γνωστοποιούν είτε ότι παρέχεται μερική ατέλεια είτε ότι ουδεμία ατέλεια παρέχεται και διευκρινίζουν τα ποσά των ειδικών φόρων κατανάλωσης που πρέπει να εισπραχθούν σύμφωνα με τις διατάξεις που προβλέπονται στην παράγραφο 3 ανωτέρω. Οι ίδιες αυτές αρχές οφείλουν να αποστέλλουν αντίγραφο του αντίτυπου επιστροφής του συνοδευτικού εγγράφου στις αρμόδιες αρχές του κράτους μέλους όπου διαπιστώθηκαν οι απώλειες.»

6. Το άρθρο 15 τροποποιείται ως εξής:

α) Η παράγραφος 1 αντικαθιστάται από το ακόλουθο κείμενο:

«1. Με την επιφύλαξη των διατάξεων του άρθρου 5 παράγραφος 2, του άρθρου 16, του άρθρου 19 παράγραφος 4 και του άρθρου 23 παράγραφος 1α) η κυκλοφορία υπό καθεστώς αναστολής των προϊόντων που υπόκεινται σε ειδικούς φόρους κατανάλωσης πρέπει να πραγματοποιείται μεταξύ φορολογικών αποθηκών.

Οι διατάξεις του πρώτου εδαφίου εφαρμόζονται στην ενδοκοινοτική κυκλοφορία των προϊόντων που υπόκεινται σε ειδικούς φόρους κατανάλωσης με μηδενικό συντελεστή τα οποία δεν έχουν διατεθεί στην κατανάλωση.»

β) Η παράγραφος 3 αντικαθιστάται από το ακόλουθο κείμενο:

«3. Οι κίνδυνοι που είναι εγγενείς με την ενδοκοινοτική κυκλοφορία καλύπτονται από την εγγύηση που συνιστά ο εγκεκριμένος αποθηκευτής αποστολέας όπως αυτή που προβλέπεται στο άρθρο 13 ή, αν συντρέχει λόγος, από μια εγγύηση που συνιστάται αλληλεγγύως μεταξύ του αποστολέα και του μεταφορέα. Οι αρμόδιες αρχές των κρατών μελών μπορούν να επιτρέπουν στο μεταφορέα ή τον ιδιοκτήτη των προϊόντων να παρέχουν εγγύηση αντ' αυτής που συνιστά ο εγκεκριμένους αποθηκευτής αποστολέας. Αν συντρέχει λόγος τα κράτη μέλη δύνανται να απαιτούν μια εγγύηση από τον παραλήπτη.

Τα κράτη μέλη μπορούν, λαμβάνοντας υπόψη τη φύση των προϊόντων καθώς και το μέσο μεταφοράς που χρησιμοποιείται, να απαλλάσσουν τους εγκεκριμένους αποθηκευτές αποστολείς από την υποχρέωση καταβολής της εγγύησης που προβλέπεται στο εδάφιο 1.

Τα κράτη μέλη δύνανται επίσης να απαλλάσσουν τους εγκεκριμένους αποθηκευτές αποστολείς από την υποχρέωση καταβολής εγγύησης σχετικά με την ενδοκοινοτική κυκλοφορία των προϊόντων της κατηγορίας όταν το ποσό των ειδικών φόρων κατανάλωσης που αποτελεί αντικείμενο της εγγύησης κατά την αναχώρηση ή τον προορισμό, δεν υπερβαίνει τα 500 Ecu.

Οι προϋποθέσεις της παροχής εγγύησης καθορίζονται από τα κράτη μέλη. Η εγγύηση πρέπει να ισχύει για ολόκληρη την Κοινότητα.»

γ) Στην παράγραφο 5, στην πρώτη και δεύτερη φράση, μετά τη λέξη «έγγραφο», η λέξη «διοικητικοί» διαγράφεται.

δ) Στην παράγραφο 5, προστίθεται δεύτερο εδάφιο:

«κατά την ενδοκοινοτική κυκλοφορία πετρελαιοειδών μέσω θαλάσσης ή ποταμού, ο εγκεκριμένος αποθηκευτής αποστολέας δεν μπορεί να συμπληρώνει το τετραγωνίδιο του συνοδευτικού εγγράφου που σχετίζεται με τον παραλήπτη εάν, κατά την αποστολή των προϊόντων, ο τελευταίος δεν είναι οριστικά γνωστός, με την επιφύλαξη ότι:

- οι αρμόδιες αρχές του κράτους μέλους της αναχώρησης επιτρέπουν εκ των προτέρων στον αποστολέα να μη συμπληρώνει αυτό το τετραγωνίδιο,

- οι ίδιες αρχές ενημερώνοται για το όνομα και τη διεύθυνση του παραλήπτη το αργότερο εντός δεκαπέντε ημερών που από την ημερομηνία αποστολής των προϊόντων,

- το όνομα και η διεύθυνση του παραλήπτη αναγράφονται αμέσως στο συνοδευτικό έγγραφο από τη στιγμή που γίνονται γνωστά.»

7. Προστίθεται το ακόλουθο άρθρο:

«Άρθρο 15β

1. Σε ό,τι αφορά τους δειγματοληπτικούς ελέγχους που προβλέπονται στο άρθρο 19 παράγραφος 6, οι αρμόδιες αρχές των κρατών μελών μπορούν, βάσει της διοικητικής συνεργασίας, να ζητούν συμπληρωματικές πληροφορίες σε σχέση με εκείνες που αναφέρονται στο άρθρο 15α.

2. Οι εν λόγω ανταλλαγές πληροφοριών δύνανται να πραγματοποιούνται με τη βοήθεια ενός ενιαίου εγγράφου ελέγχου. Ο τύπος και το περιεχόμενο του εγγράφου καθορίζονται σύμφωνα με τη διαδικασία του άρθρου 24.»

8. Στο άρθρο 18 προστίθεται η παράγραφος 6:

«6. Οι διατάξεις του παρόντος άρθρου εφαρμόζονται και στα προϊόντα που υπόκεινται σε ειδικό φόρο κατανάλωσης και κυκλοφορούν υπό καθεστώς αναστολής μεταξύ δύο φορολογικών αποθηκών που βρίσκονται στο ίδιο κράτος μέλος μέσω του εδάφους ενός άλλου κράτους μέλους.»

9. Το άρθρο 19 τροποποιείται ως εξής:

α) Στην παράγραφο 1 και ύστερα από το εδάφιο 2 προστίθεται νέο εδάφιο:

«Οι αρμόδιες αρχές κάθε κράτους μέλους μπορούν να προβλέπουν ότι οι πληροφορορίες, που περιλαμβάνονται στο έντυπο που απευθύνεται στις αρμόδιες αρχές του κράτους μέλους της αναχώρησης καθώς και στο έντυπο που απευθύνεται στις αρμόδιες αρχές του κράτους μέλους του προορισμού διαβιβάζονται με ηλεκτρονικά μέσα.»

β) στην παράγραφο 2 ύστερα από το πρώτο εδάφιο προστίθενται τα ακόλουθα δύο εδάφια:

«Ανεξαρτήτως από τις προαναφερθείσες διατάξεις τα κράτη μέλη μπορούν να προβλέπουν όπως το έντυπο ή το αντίγραφο, που αναφέρονται ανωτέρω, διαβιβάζονται αμελλητί στον αποστολέα μέσω τηλεαντιγραφέα για εκκαθάριση.

Όταν τα προϊόντα που υπόκεινται σε ειδικό φόρο κατανάλωσης κυκλοφορούν συχνά και σε τακτικά διαστήματα μεταξύ των φορολογικών αποθηκών που βρίσκονται σε δύο κράτη μέλη, οι αρμόδιες αρχές αυτών των κρατών μελών μπορούν να επιτρέπουν σε έναν εγκεκριμένο αποθηκευτή αποστολέα να απλοποιεί τη διαδικασία εκκαθάρισης του συνοδευτικού εγγράφου με τη μορφή ενός συνοπτικού πιστοποιητικού ή μιας αυτοματοποιημένης βεβαίωσης.»

γ) στην παράγραφο 4, η πρώτη φράση αντικαθίσταται από το ακόλουθο κείμενο.

«Τα προϊόντα που υπόκεινται σε ειδικό φόρο κατανάλωσης και αποστέλλονται από εγκεκριμένο αποθηκευτή που βρίσκεται σε ένα κράτος μέλος, με το σκοπό της εξαγωγής τους διαμέσου ενός ή περισσοτέρων άλλων κρατών μελών, επιτρέπεται να κυκλοφορούν υπό το καθεστώς αναστολής, όπως τούτο προσδιορίζεται στο άρθρο 4 στοιχείο γ). Ο τελικός έλεγχος του εν λόγω καθεστώτος διενεργείται με βάση την πιστοποίηση που συντάσσει το τελωνείο εξόδου της Κοινότητας ότι τα προϊόντα εγκατέλειψαν πράγματι τον κοινοτικό χώρο.»

10. Το άρθρο 23 τροποποιείται ως εξής:

α) προστίθεται η ακόλουθος παράγραφος 1α:

«1α. Οι ένοπλες δυνάμεις και οργανισμοί που αναφέρονται στην παράγραφο 1 ανωτέρω, επιτρέπεται να παραλαμβάνουν προϊόντα υπό καθεστώς αναστολής της επιβολής ειδικών φόρων κατανάλωσης με την κάλυψη του συνοδευτικού εγγράφου που αναφέρεται στο άρθρο 18 της παρούσας οδηγίας, υπό τον όρο ότι το εν λόγω έγγραφο συνοδεύεται από ένα πιστοποιητικό απαλλαγής το οποίο επισυνάπτεται στην παρούσα οδηγία» 7

β) προστίθεται η ακόλουθη παράγραφος 4α:

«4α. Οι διατάξεις σχετικά με τους ειδικούς φόρους κατανάλωσης που προβλέπονται στην οδηγία 69/169/ΕΟΚ (4) σχετικά με τις απαλλαγές από τους φόρους κύκλου εργασιών και τους ειδικούς φόρους κατανάλωσης που εισπράττονται κατά την εισαγωγή στο πλαίσιο της διεθνούς κυκλοφορίας των ταξιδιωτών και την οδηγία 78/1035/ΕΟΚ (5) περί των φορολογικών ατελειών των χορηγουμένων κατά την εισαγωγή εμπορευμάτων υπό μορφή μικρο-αποστολών μη εμπορικού χαρακτήρα, παύουν να ισχύουν την 1η Οκτωβρίου 1994 σε ό,τι αφορά τις σχέσεις με τις τρίτες χώρες.

(4) ΕΕ αριθ. L 133 της 4. 6. 1969, σ. 6.

(5) ΕΕ αριθ. L 366 της 28. 12. 1978, σ. 34.»

11. Προστίθεται το ακόλουθο άρθρο:

«Άρθρο 23α.

Τα κράτη μέλη απαλλάσσουν στα ίδια όρια και σύμφωνα με τις ίδιες προϋποθέσεις όπως εκείνες που προβλέπονται για τους εισαγωγικούς δασμούς στον κανονισμό (ΕΟΚ) αριθ. 918/83 (1) κατά την εισαγωγή τους στο έδαφος της Κοινότητας, όπως προσδιορίζεται στο άρθρο 2 της παρούσας οδηγίας, τα ακόλουθα προϊόντα:

α) τα καύσιμα κινητήρων και τα λιπαντικά που βρίσκονται επί των μέσων μεταφοράς καθώς και εντός των εμπορευματοκιβωτίων ειδικών χρήσεων 7

β) τα προϊόντα που υπόκεινται σε ειδικό φόρο καταναλωσης στο πλαίσιο της διεθνούς κυκλοφορίας ταξιδιωτών 7

γ) τις μικροαποστολές μη εμπορικού χαρακτήρα που υπόκεινται σε ειδικούς φόρους κατανάλωσης 7

δ) τα προϊόντα που υπόκεινται σε ειδικούς φόρους κατανάλωσης και ανήκουν σε φυσικά πρόσωπα που μεταφέρουν την κύρια κατοικία τους από μια τρίτη χώρα στην Κοινότητα 7

ε) τα προϊόντα που υπόκεινται σε ειδικούς φόρους κατανάλωσης και εισάγονται με την ευκαιρία γάμου 7

ζ) τα προϊόντα που υπόκεινται σε ειδικούς φόρους κατανάλωσης και αποκτώνται βάσει κληρονομικού δικαιώματος 7

η) τα προϊόντα που υπόκεινται σε ειδικούς φόρους κατανάλωσης και προορίζονται για χρήση των ανωτάτων αρχόντων και αρχηγών κρατών.

(1) ΕΕ αριθ. L 105 της 23. 4. 1983, σ. 1.»

12. Το άρθρο 24 τροποποιείται ως εξής:

α) η παράγραφος 2 αντικαθίσταται από το ακόλουθο κείμενο:

«2. Τα αναγκαία μέτρα για την εφαρμογή των άρθρων 5, 7, 15β, 18 και 19 θεσπίζονται βάσει της διαδικασίας που προβλέπεται στις παραγράφους 3 και 4.»

β) Η παράγραφος 4, στοιχείο β) δεύτερη περίπτωση αντικαθίσταται από το ακόλουθο κείμενο:

«Εάν το Συμβούλιο δεν αποφασίσει εντός προθεσμίας τριών μηνών από την ημερομηνία υποβολής της πρότασης, η Επιτροπή θεσπίζει τα προτεινόμενα μέτρα.»

Άρθρο 2

Η οδηγία 92/81/ΕΟΚ τροποποιείται ως εξής:

1. Το άρθρο 2 τροποποιείται ως ακολούθως:

α) Η παράγραφος 1 αντικαθίσταται από το εξής κείμενο:

«1. Για τους σκοπούς της παρούσας οδηγίας ως πετρελαιοειδή νοούνται:

α) οι βενζόλες, οι τολουόλες και ξυλόλες που εμπίπτουν στους κωδικούς ΣΟ 2707 10, 2707 20, 2707 30 7

β) τα άλλα μείγματα αρωματικών υδρογονανθράκων στα οποία διυλίζεται 65 % ή περισσότερο του όγκου τους (συμπεριλαμβανομένων των απωλειών) σε 250 °C σύμφωνα με τη μέθοδο ASTM D86 που εμπίπτει στους κωδικούς ΣΟ 2707 50 7

γ) η βενζίνη με μόλυβδο που εμπίπτει στους κωδικούς ΣΟ 2710 00 26, 2710 00 31 και 2710 00 36 7

δ) η βενζίνη χωρίς μόλυβδο που εμπίπτει στον κωδικό ΣΟ 2710 00 27, 2710 00 29 και 2710 00 32 7

ε) τα άλλα ελαφρά έλαια που εμπίπτουν στον κωδικό ΣΟ 2710 00 39 7

στ) η κηροζίνη που εμπίπτει στον κωδικό ΣΟ 2710 00 51 και 2710 00 55 7

ζ) το πετρέλαιο ντίζελ που εμπίπτει στον κωδικό ΣΟ 2710 00 69 7

η) τα βαρέα καύσιμα που εμπίπτουν στους κωδικούς ΣΟ 2710 00 79 7

θ) το υγραέριο που εμπίπτει στους κωδικούς ΣΟ 2711 12 11 μέχρι 2711 19 00 7

ι) το μεθάνιο που εμπίπτει στον κωδικό ΣΟ 2711 29 00 7

ια) το τολουόλιο που εμπίπτει στον κωδικό ΣΟ 2902 30 7

ιβ) το ξυλόλιο που εμπίπτει στους κωδικούς ΣΟ 2902 41 έως 2902 44.»

β) Η παράγραφος 3 πρώτο εδάφιο αντικαθίσταται από το ακόλουθο κείμενο:

«3. Εκτός από τα φορολογητέα προϊόντα τα οποία αναφέρονται στην παράγραφο 1, κάθε προϊόν το οποίο προορίζεται να χρησιμοποιηθεί, προσφέρεται προς πώληση ή χρησιμοποιείται ως καύσιμο κινητήρων ή ως πρόσθετο προκειμένου να βελτιώσει την απόδοση ή να αυξήσει τον τελικό όγκο του καυσίμου κινητήρων φορολογείται ως καύσιμο κινητήρων. Κάθε άλλος υδρογονάνθρακας, εκτός από τον άνθρακα, τον λιγνίτη, την τύρφη, το φυσικό αέριο, κάθε άλλο ακατέργαστο υδρογονάνθρακα καθώς επίσης και τον οπτάνθρακα (κοκ) από πετρέλαιο και άλλα υπολείμματα των λαδιών του πετρελαίου που προορίζεται να χρησιμοποιηθεί, προσφέρεται προς πώληση ή χρησιμοποιείται για θέρμανση φορολογείται με βάση το συντελεστή για το αντίστοιχο πετρελαιοειδές.»

γ) Η παράγραφος 4 αντικαθιστάται από το ακόλουθο κείμενο:

«4. Οι κωδικοί αριθμοί της συνδυασμένης ονοματολογίας που περιλαμβάνονται στην παράγραφο 1 αναφέρονται στο κείμενο της συνδυασμένης ονοματολογίας το οποίο ισχύει την 1η Οκτωβρίου 1994.»

2. Το άρθρο 4 παράγραφος 3 πρώτο εδάφιο αντικαθίσταται από το ακόλουθο κείμενο:

«3. Η κατανάλωση πετρελαιοειδών μέσα σε μια εγκατάσταση παραγωγής τους δεν θεωρείται ως γενεσιουργός αιτία ειδικού φόρου κατανάλωσης εφόσον αυτή γίνεται κυρίως για τους σκοπούς της παραγωγής.»

3. Το άρθρο 8 τροποποιείται ως εξής:

α) στην παράγραφο προστίθεται το στοιχείο δ)

«δ) τα πετρελαιοειδή που εγχέονται στους υψικάμινους με σκοπό να διευκολυνθεί η χημική διεργασία αναγωγής, σε συνδυασμό με τον άνθρακα που χρησιμοποιείται σαν κύριο καύσιμο.»

β) στην παράγραφο 2 η πρώτη φράση αντικαθίσταται από το ακόλουθο κείμενο:

«2. Με την επιφύλαξη άλλων κοινοτικών διατάξεων τα κράτη μέλη δύνανται να εφαρμόζουν είτε ολικές απαλλαγές είτε μερικές μειώσεις του συντελεστή του ειδικού φόρου κατανάλωσης στα πετρελαιοειδή ή σε άλλα προϊόντα που προορίζονται για ίδιες χρήσεις υπό φορολογικό έλεγχο.»

4. Στον τίτλο ΙΙ προστίθεται το ακόλουθο άρθρο:

«Άρθρο 8α

Τα πετρελαιοειδή που διατίθενται στην κατανάλωση σε ένα κράτος μέλος και τα οποία περιέχονται στις δεξαμενές αυτοκινήτων οχημάτων δημόσιας χρήσης και προορίζονται για χρησιμοποίηση ως καύσιμα από τα ίδια οχήματα καθώς και στα εμπορευματοκιβώτια ειδικών χρήσεων που προορίζονται για τη λειτουργία κατά τη διάρκεια μιας μεταφοράς των συστημάτων που εξοπλίζουν αυτά τα ίδια εμπορευματοκιβώτια δεν υπόκεινται στον ειδικό φόρο κατανάλωσης σε ένα άλλο κράτος μέλος.»

Άρθρο 3

Η οδηγία 92/82/ΕΟΚ τροποποιείται ως εξής:

1. Το άρθρο 2 τροποποιείται ως ακολούθως:

α) στην παράγραφο 1, οι δύο πρώτες περιπτώσεις αντικαθίστανται από τις ακόλουθες περιπτώσεις:

«- η βενζίνη με μόλυβδο που εμπίπτει στους κωδικούς ΣΟ 2710 00 26, 2710 00 31 και 2710 00 36,

- η αμόλυβδη βενζίνη που εμπίπτει στους κωδικούς ΣΟ 2710 00 27, 2710 00 29 και 2710 00 32» 7

β) η παράγραφος 2 αντικαθίσταται από το ακόλουθο κείμενο:

«2. Οι κώδικες της συνδυασμένης ονοματολογίας που αναφέρονται στην παράγραφο 1 είναι εκείνοι της συνδυασμένης ονοματολογίας που ισχύει την 1η Οκτωβρίου 1994.»

Άρθρο 4

1. Τα κράτη μέλη θέτουν σε εφαρμογή, το αργότερο μέχρι την 1η Οκτωβρίου 1994, τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθούν με την παρούσα οδηγία και ενημερώνουν αμελλητί την Επιτροπή σχετικά με τη θέσπιση των εν λόγω διατάξεων.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή θεσπίζονται από τα κράτη μέλη.

2. Τα κράτη μέλη ανακοινώνουν στην Επιτροπή τις βασικές διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 5

Η εν λόγω οδηγία απευθύνεται στα κράτη μέλη.

(1) ΕΕ αριθ. L 76 της 23. 3. 1992, σ. 11.

(2) ΕΕ αριθ. L 316 της 31. 10. 1992, σ. 12.

(3) ΕΕ αριθ. L 316 της 31. 10. 1992, σ. 19.

(4) ΕΕ αριθ. L 145 της 13. 6. 1977, σ. 1.

(5) ΕΕ αριθ. L 369 της 18. 12. 1992, σ. 17.

(6) ΕΕ αριθ. C 143Α της 24. 5. 1993, σ. 560.

ΠΑΡΑΡΤΗΜΑ

ΕΥΡΩΠΑΪΚΗ ΚΟΙΝΟΤΗΤΑ ΠΙΣΤΟΠΟΙΗΤΙΚΟ ΑΠΑΛΛΑΓΗΣ ΑΠΟ ΤΟ ΦΠΑ ΚΑΙ ΤΟΥΣ ΕΙΔΙΚΟΥΣ ΦΟΡΟΥΣ ΚΑΤΑΝΑΛΩΣΗΣ (Οδηγία 77/388/ΕΟΚ άρθρο 15 (10) - Οδηγία 92/12/ΕΟΚ άρθρο 23 (1))

>ΑΡΧΗ ΓΡΑΦΗΚΟΥ>

Αριθμός σειράς (προαιρετικά):

1. ΔΙΚΑΙΟΥΧΟΣ ΟΡΓΑΝΙΣΜΟΣ/ΑΤΟΜΟ

Επωνυμία/όνομα: ..........

Οδός, αριθμός: ..........

Ταχυδρομικός κώδικας, πόλη: ..........

Κράτος μέλος (υποδοχής): ..........

2. ΑΡΜΟΔΙΑ ΑΡΧΗ ΓΙΑ ΤΗΝ ΕΠΙΚΥΡΩΣΗ

(όνομα, διεύθυνση και αριθμός τηλεφώνου):

..........

..........

3. ΔΗΛΩΣΗ ΤΟΥ ΔΙΚΑΙΟΥΧΟΥ ΟΡΓΑΝΙΣΜΟΥ Η ΑΤΟΜΟΥ

Ο δικαιούχος οργανισμός ή το δικαιούχο άτομο (1) με την παρούσα δηλώνει:

α) ότι τα παραδιδόμενα αγαθά και/ή οι παρεχόμενες υπηρεσίες που αναφέρονται στο σημείο 5 προορίζονται (2):

Oγια επίσημη χρήση

Oξένης διπλωματικής αποστολής

Oξένης προξενικής αρχής

Oδιεθνούς οργανισμού

Oενόπλων δυνάμεων κράτους που μετέχει στη συνθήκη του Βορείου Ατλαντικού (NATO)

Oγια ιδιωτική χρήση μέλους του προσωπικού του παρακάτω οργανισμού: .......... ..........(προσδιορισμός του οργανισμού) (βλ. σημείο 4)

β) ότι η παράδοση των αγαθών και/ή η παροχή των υπηρεσιών που αναφέρονται στο σημείο 5 τηρεί τις προϋποθέσεις και τα όποια που ισχύουν όσον αφορά την απαλλαγή στο Κράτος μέλος υποδοχής που αναφέρεται στο σημείο 1, και

γ) ότι οι ανωτέρω πληροφορίες παρέχονται καλόπιστα και ότι αναλαμβάνει την υποχρέωση να καταβάλει στο κράτος μέλος στο οποίο παραγματοποιήθηκαν οι παραδόσεις αγαθών και/ή οι παροχές υπηρεσιών, το ΦΠΑ ή/και τους ειδικούς φόρους κατανάλωσης που θα καθίσταντο απαιτητοί σε περίπτωση που οι εν λόγω παραδόσεις ή/και παροχές δεν θα πληρούσαν τους όρους εξαίρεσης ή εφόσον τα εν λόγω αγαθά ή/και οι υπηρεσίες δεν έτυχαν της προβλεπόμενης χρήσης.

..........

Τόπος, ημερομηνία

..........

Όνομα και ιδιότητα του υπογράφοντα

..........

Υπογραφή

4. ΣΦΡΑΓΙΔΑ ΤΟΥ ΟΡΓΑΝΙΣΜΟΥ (σε περίπτωση απαλλαγής για ιδιωτική χρήση)

..........

Τόπος, ημερομηνία

Σφραγίδα

..........

Όνομα και ιδιότητα του υπογράφοντα

..........

Υπογραφή

5. ΠΕΡΙΓΡΑΦΗ ΤΗΣ ΠΑΡΑΔΩΣΗΣ ΑΓΑΘΩΝ Η/ΚΑΙ ΤΗΣ ΠΑΡΟΧΗΣ ΥΠΗΡΕΣΙΩΝ ΓΙΑ ΤΗΝ ΟΠΟΙΑ ΑΙΤΕΙΤΑΙ Η ΑΠΑΛΛΑΓΗ ΑΠΟ ΤΟ ΦΠΑ Η/ΚΑΙ ΤΟΥΣ ΕΙΔΙΚΟΥΣ ΦΟΡΟΥΣ ΚΑΤΑΝΑΛΩΣΗΣ

Α. Στοιχεία σχετικά με τον προμηθευτή και/ή τον παρέχοντα υπηρεσία

1) Όνομα και διεύθυνση: ..........

2) Κράτος μέλος: ..........

3) Αριθμός μητρώου ΦΠΑ: .......... (προαιρετικά)

ή/και αριθμός φορολογικής αποθήκης: .......... (προαιρετικά)

Β. Πληροφορίες σχετικά προς τα αγαθά ή/και τις υπηρεσίες

Αριθ.

Λεπτομερής περιγραφή των αγαθών και/ή των υπηρεσιών (3)

(ή παραπομπή στο επισυναπτόμενο δελτίο παραγγελίας)

Ποσότητα ή αριθμός

Τιμή χωρίς ΦΠΑ και ειδικούς φόρους κατανάλωσης

Τιμή κατά μονάδα

Συνολική τιμή

Νόμισμα

Συνολικό ποσό:

6. ΔΗΛΩΣΗ (ΣΦΡΑΓΙΔΑ) ΤΗΣ ΑΡΜΟΔΙΑΣ ΑΡΧΗΣ ΤΟΥ ΚΡΑΤΟΥΣ ΜΕΛΟΥΣ ΥΠΟΔΟΧΗΣ

Η παράδοση των αγαθών ή/και παροχή υπηρεσιών που αναφέρονται στο σημείο 5 (4) πληρούν (2):

Oστο σύνολό τους

Oμέχρι ποσού .......................................... (νόμισμα),

τους όρους απαλλαγής από το ΦΠΑ ή/και τους ειδικούς φόρους κατανάλωσης.

..........

Τόπος, ημερομηνία

Σφραγίδα

..........

Όνομα και ιδιότητα του υπογράφοντα

..........

Υπογραφή

7. ΑΠΑΛΛΑΓΗ ΑΠΟ ΤΗΝ ΥΠΟΧΡΕΩΣΗ ΠΑΡΟΥΣΙΑΣΗΣ ΔΗΛΩΣΗΣ ΤΗΣ ΑΡΜΟΔΙΑΣ ΑΡΧΗΣ (μόνο σε περίπτωση απαλλαγής για επίσημη χρήση)

Με την επιστολή αριθ. ..................................... (αναφορά του φακέλου) της .......... (ημερομηνία),

.......... προσδιορισμός του δικαιούχου οργανισμού) απαλλάχτησε από ................

(προσδιορισμός της αρμόδιας αρχής του κράτους μέλους υποδοχής) από την υποχρέωση παρουσίασης της δήλωσης που προβλέπεται στο σημείο 6.

..........

Τόπος, ημερομηνία

Σφραγίδα

..........

Όνομα και ιδιότητα του υπογράφοντα

..........

Υπογραφή

(1) Διαγράψτε την περιττή ένδειξη.

(2) Σημειώστε με σταυρό την περίπτωση που σας αφορά.

(3) Διαγράψτε το μη χρησιμοποιούμενο χώρο. Το ίδιο ισχύει και όσον αφορά το δελτίο παραγγελίας.

(4) Οι παραδόσεις αγαθών ή/και οι παροχές υπηρεσιών που δεν δικαιούνται απαλλαγής έχουν διαγραφεί.

>ΤΕΛΟΣ ΓΡΑΦΗΚΟΥ>

ΕΠΕΞΗΓΗΜΑΤΙΚΟ ΣΗΜΕΙΩΜΑ

1. Για τον προμηθευτή/παρέχοντα υπηρεσίες, το παρόν ποιστοποιητικό χρησιμεύει ως δικαιολογητικό απαλλαγής φόρου για τις παραδόσεις αγαθών ή/και παροχές υπηρεσιών στους δικαιούχους οργανισμούς/άτομα του άρθρου 15 παράγραφος 10 της έκτης οδηγίας ΦΠΑ (77/388/ΕΟΚ), καθώς και του άρθρου 23 πρώτη παράγραφος της οδηγίας 92/12/ΕΟΚ. Για κάθε προμηθευτή/παρέχοντα υπηρεσίες εκδίδεται συνεπώς ξεχωριστό πιστοποιητικό. Επιπλέον ο προμηθευτής/παρέχων υπηρεσίες υποχρεούται να φυλάττει το παρόν ποιστοποιητικό σύμφωνα με τις νομικές διατάξεις του κράτους μέλους του.

2. α) Το πιστοποιητικό πρέπει να έχει τη μορφή εντύπου συνταγμένου σε μία από τις επίσημες γλώσσες της Ευρωπαϊκής Κοινότητας. Πρέπει δε να συμπληρώνεται σε μια γλώσσα αναγνωρισμένη από το κράτος μέλος υποδοχής 7

β) σε περίπτωση που η περιγραφή των αγαθών και των υπηρεσιών (σημείο 5Β του πιστοποιητικού) αναφέρεται σε δελτίο παραγγελίας που έχει συνταχθεί σε γλώσσα που δεν αναγνωρίζεται από το κράτος μέλος υποδοχής, ο δικαιούχος οργανισμός/άτομο πρέπει να επισυνάπτει μετάφρασή του 7

γ) σε περίπτωση που το πιστοποιητικό έχει συνταχθεί σε γλώσσα που δεν αναγνωρίζεται από το κράτος μέλος του προμηθευτή/παρέχοντα υπηρεσίες, ο δικαιούχος οργανισμός/άτομο πρέπει επίσης να επισυνάπτει μετάφραση των πληροφοριών που περιέχει το σημείο 5Β 7

δ) ως αναγνωρισμένη γλώσσα, νοείται μια από τις γλώσσες πυο χρησιμποιποιούνται επισήμως στο κράτος μέλος ή κάθε άλλη επίσημη γλώσσα της Κοινότητας, για την οποίο το κράτος μέλος δηλώνει ότι μπορεί να χρησιμοποιείται για τον παρόντα σκοπό.

3. Με τη δήλωσή του στο σημείο 3 του πιστοποιητικού, ο δικαιούχος οργανισμός/άτομο παρέχει τις ενδείξεις που είναι αναγκαίες για την εκτίμηση της αίτησης απαλλαγής στο κράτος μέλος υποδοχής.

4. Με τη δήλωσή του στο σημείο 4 του πιστοποιητικού, ο οργανισμός πιστοποιεί ότι το δικαιούχον άτομο είναι μέλος του προσωπικού του.

5. α) Η αναφορά στο δελτίο παραγγελίας (σημείο 5Β του πιστοποιητικού) περιλαμβάνει τουλάχιστον την ημερομηνία και τον αριθμό παραγγελίας. Το εν λόγω δελτίο παραγγελίας περιλαμβάνει όλα τα στοιχεία που αναφέρονται στο σημείο 5 του πιστοποιητικού. Στην περίπτωση που το πιστοποιητικό πρέπει να σφραγισθεί από την αρμόδια αρχή του Κράτους μέλους υποδοχής, το δελτίο παραγγελίας πρέπει να φέρει επίσης σφραγίδα.

β) Ο αριθμός μητρώου ΦΠΑ του προμηθευτή/παρέχοντα υπηρεσίες ή/και ο αριθμός φορολογικής αποθήκης του προμηθευτή στην έννοια του άρθρου 4 στοιχείο β) της οδηγίας 92/12/ΕΟΚ πρέπει να αναφέρεται εφόσον ο δικαιούχος οργανισμός/άτομο τον γνωρίζει 7

γ) τα νομίσματα ενδεικνύονται μέσω κωδικού αποτελούμενου από τρία γράμματα του αλφάβητου σύμφωνα με τα δεδομένα του διεθνούς standard ISO/DIS 4217 καθιερωμένου από την International Standard Organization (1).

6. Το γνήσιο της δήλωσης του δικαιούχου οργανισμού/ατόμου βεβαιώνεται στο σημείο 6 του πιστοποιητικού με τη σφραγίδα των αρμόδιων αρχών του κράτους μέλους υποδοχής. Οι δεν λόγω αρχές μπορούν να θέσουν ως όρο για την έγκριση την εκ των προτέρων συγκατάθεση μιαθ άλλης αρχής του κράτους μέλους τους, π.χ. του υπουργείου εξωτερικών. Η εξασφάλιση μιας τέτοιας συγκατάθεσης επαφίεται στην αρμόδια φορολογική αρχή.

7. Με σκοπό την απλοποίηση της διαδικασίας, οι αρμόδιες αρχές μπορούν να απαλλάξουν τους δικαιούχους οργανισμούς από την υποχρέωση να ζητήσουν δήλωση (σφραγίδα), σε περίπτωση απαλλαγής για επίσημη χρήση. Στην περίπτωση αυτή, ο δικαιούχος οργανισμός αναφέρει την εν λόγω εξαίρεση στο σημείο 7 του πιστοποιητικού.

(1) Σαν παράδειγμα παρατίθενται μερικοί κωδικοί νομισμάτων που χρησιμοποιούνται σήμερα:

BEF (βελγικό φράγκο), DEM (γερμανικό μάρκο), DKK (δανέζικη κορώνα), ESP (ισπανική πεσέτα), FRF (γαλλικό φράγκο), GBP αγγλική λίρα στερλίνα), GRD (ελληνική δραχμή), IEP (ιρλανδική λίρα στερλίνα), ITL (ιταλική λίρα), LUF (φράγκο Λουξεμβούργου), NLG (ολλανδικό φιορίνι), PTE (πορτογαλικό εσκούδο) και USD (δολλάριο των ΗΠΑ).